Ujedinjeno Kraljevstvo Portugala, Brazila i Algarva
Ujedinjeno Kraljevstvo Portugala, Brazila i Algarva (portugalski: Reino Unido de Portugal, Brasil e Algarves) je bila plurikontinentalna monarhija koja je nastala nakon što je Kolonijalni Brazil uzdignut do statusa kraljevstva i istovremeno ujedinjen s Kraljevinom Portugal i Kraljevinom Algarva, čime je nastala personalna unija triju kraljevstava. 

Ujedinjeno Kraljevstvo formirano je 1815. godine, nakon preseljenja portugalskog dvora u Brazil, a nastavilo je postojati još nekih godinu dana nakon povratka dvora u Lisabon. Ujedinjeno Kraljevstvo se de facto raspalo 1822. godine kada je Brazil proglasio nezavisnost. De iure raspad uslijedio je 1825. godine, kada je službeni Lisabon prihvatio nezavisno Brazilsko Carstvo. 

Tokom svog postojanja, Ujedinjeno Kraljevstvo površinom nije odgovaralo cijelom Portugalskom Imperiju, već je predstavljalo interkontinentalnu prijestolnicu iz koje je portugalski monarh upravljao imperijalnim posjedima u Aziji i Africi. 

Tako je, s brazilskog gledišta, uzdizanje do statusa kraljevstva i formiranje Ujedinjenog Kraljevstva predstavljalo promjenu statusa, odnosno prestanak bivanja kolonijom i sticanje statusa ravnopravnog člana političke unije. U jeku Liberalne revolucije 1820. godine u Portugalu, pokušaju da se brazilska autonomija i jedinstvo rasklimaju doveli su do raspada Ujedinjenog Kraljevstva. 

Historija Brazila
Historija Portugala
Bivše države u Južnoj Americi
Bivše države u Evropi
Bivše države u Africi
Bivše države u Aziji